- Hindi News
- National
- पिछले साल पकड़ा गया घी जांच में फेल, पुलिस ने अधिकारियों की मौजूदगी में किया नष्ट
पिछले साल पकड़ा गया घी जांच में फेल, पुलिस ने अधिकारियों की मौजूदगी में किया नष्ट
स्थानीयपुलिस की ओर से गत साल अप्रैल माह में जब्त किए गए विभिन्न कंपनियों के संदिग्ध घी को गुरुवार को नायब तहसीलदार एवं खाद्य सुरक्षा अधिकारी तथा दो गवाहों की मौजूदगी में रामसीन पुलिस ने नष्ट करने की कार्यवाही की। रामसीन थानाधिकारी सुखाराम विश्नोई ने बताया कि गत 10 अप्रैल, 2016 को तत्कालीन रामसीन थानाधिकारी गुमानाराम की ओर से कार्यवाही करते हुए विभिन्न कंपनियों के संदिग्ध घी के डिब्बों को जब्त करने की कार्यवाही की गई थी। इसमें नोवा घी ब्रॉड के 36 टीन, गजानंद ब्रॉड के 5 टीन एवं अन्य 5 टीन संदेहप्रद घी था। जिसके सैंपल की जांच रिपोर्ट मिलने पर यह मानव उपयोगी नहीं होना पाया गया। वहीं लंबे समय से मालखाना में पड़ा होने से स्वास्थ्य के लिए भी उपयोगी नहीं होने के कारण मुख्य चिकित्सा एवं स्वास्थ्य अधिकारी की ओर से 1 मार्च को इसे नष्ट करने के आदेश मिलने पर गुरुवार को यह कार्यवाही की गई। शेष|पेज13
इसमौके नायब तहसीलदार भागीरथराम विश्नोई खाद्य सुरक्षा अधिकारी गजेंद्र कुमार तथा साक्षी के रूप में शंकरसिंह धुड़सिंह की मौजूदगी में नियमानुसार जमीन में गड्ढा खोदकर घी को नष्ट किया गया।
रामसीन. संदिग्ध घी नष्ट करते कार्मिक। फोटो| भास्कर
tgl_Latn sot_Latn hin_Deva hin_Deva hin_Deva hin_Deva hin_Deva